''Greater Sylhet Development & Welfare Council, UK'' এর নির্বাচনকে কিভাবে দেখছেন তা জানার জন্য আমরা মুখোমুখি হয়েছিলাম, মন্ট্রিয়ল শহরে দীর্ঘ ধরে বসবাস করছেন এমন কয়েকজন কমিউনিটি ব্যক্তির সাথে। এ প্রসঙ্গে জালাবাদ এসোসিয়েশন কানাডার প্রতিষ্ঠাতা সভাপতি, বিশিষ্ট রাজনীতিবিদ ও ব্যবসায়ী জনাব ফয়সল আহমদ চৌধুরী বলেন, ''প্রবাসে বাংলাদেশ ভিত্তিক সর্ব বৃহৎ অরাজনৈতিক সংগঠণ হচ্ছে Greater Sylhet Development & Welfare Council, UK। আমাদের কাছে নির্বাচন হচ্ছে একটি উৎসবের নাম। প্রবাসে বেড়ে ওঠা নতুন প্রজন্ম যারা বাংলাদেশের নির্বাচনের উৎসবের আমেজ উপভোগ করতে পারে নাই, তারা এ নির্বাচনের মাধ্যমে কিছুটা হলেও বাংলাদেশের নির্বাচনের উত্তেজনা ও আনন্দ উপভোগ করবে। তিনি বলেন, যারা নির্বাচিত হয়ে আসবেন তাদের কাছে আমার অনুরোধ থাকবে যেন আমাদের বৃহত্তর সিলেটের ইতিহাস, ঐতিহ্য, শিক্ষা, সংস্কৃতি প্রবাসে বিকাশে তরুণ প্রজন্মকে উৎসাহ প্রদান করেন|''